cyanic-selkie/wikianc huggingface dataset:
ახმეტის კვირაცხოვლის ეკლესია
ეკლესია დარბაზულია (4,8 X 3,6 მ), ნაგებია რიყისა და ნატეხი ქვით. წყობა ირეგულარულია. ფასადებზე აქა-იქ მოზრდილი შირიმის ქვებია ჩასმული. დაზიანებულია: ჩამოშლილია კრამიტის საბურავი და აქა-იქ კედლების ზედა ნაწილი. თაროსებრი ლავგარდნისაგან შემორჩენილია რამდენიმე ქვა.
Camponotus kosswigi
Camponotus kosswigi — — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
ახმეტის კვირაცხოვლის ეკლესია
შესასვლელი სამხრეთიდანაა. კარი სწორკუთხა. აღმოსავლეთით, ღრმა ნახევარწრიული აფსიდის ღერძზე, ვიწრო სწორკუთხა სარკმელია, რომელიც გარეთკენ მკვეთრად მაღლდება. სარკმლის ორივე მხარეს თითო სწორკუთხა ნიშია, ხოლო ქვემოთ, კედელზე, ქვის ტრაპეზია მიდგმული. საკურთხეველი გადახურულია სხმული კონქით, სხმულია კამარაც. ფასადები სადაა, მოკლებულია ყოველგვარ მორთულობას.
Camponotus kosswigi
სქოლიო
კატეგორია:Camponotus
ახმეტის კვირაცხოვლის ეკლესია
ლიტერატურა
კატეგორია:ახმეტის მუნიციპალიტეტის ტაძრები
ტრაზიმენის ტბის ბრძოლა
ტრაზიმენის ტბის ბრძოლა — მეორე პუნიკური ომის ბრძოლა, სადაც კართაგენელმა მხედართმთავარმა ჰანიბალმა დაამარცხა რომის არმია გაიუს ფლამინიუსის ხელმძღვანელობით. გაიმართა ძვ. წ. 217 წელს ცენტრალურ იტალიაში ტრაზიმენის ტბის ნაპირზე.
ტრებიასთან დამარცხების შემდეგ, ძვ. წ. 217 წლისათვის რომში კონსულებად აირჩიეს გნეუს სერვილიუს გემინუსი და გაიუს ფლამინიუსი. მათ ახალი არმიის შეკრება დაიწყეს მტერთან ანგარიშის გასასწორებლად. ახალმა კონსულებმა გადაწყვიტეს დაეკავებინათ შუა იტალიაში შესაჭრელად ყველაზე მოხერხებული გასასვლელი არიმინუმთან და არეციუმთან. ჰანიბალმა აირჩია მესამე, უფრო ძნელად სავალი გზა. მან გაიარა ქალაქი პისტორია და ადიდებული მდინარის შედეგად დატბორილი და დაჭაობებული არნოს ველი. მარცხნივ ჩამოიტოვა არეციუმი სადაც გაიუს ფლამინიუსი იყო ჩასაფრებული და შეიჭრა ეტრურიაში. ფლამინიუსმა როგორც კი შეიტყო ჰანიბალის მანევრირების შესახებ, არ დაელოდა სერვილიუსს და ფორსირებული მარშით გაეშურა მასთან შესახვედრად. არეციუმიდან მიმავალი გზა გადიოდა ტრაზიმენის ტბის ჩრდილოეთ სანაპიროზე, რომელიც ვიწრო დაბლობს წარმოადგენდა. დაბლობს ჩრდილოეთიდან მაღალი მთები ერტყა, დასავლეთიდან შესასვლელი ვიწრო ხეობას წარმოადგენდა, ხოლო აღმოსავლეთისკენ გასასვლელი ციცაბო ფლატეს. ჰანიბალმა სწორედ ეს ადგილი ამოირჩია ჩასაფრებისათვის: აღმოსავლეთით, გასასვლელთან მსუბუქად შეიარაღებულები ჩაასაფრა, დასავლეთით მძიმე ქვეითი ჯარი და გალები, ხოლო მთებს შუბოსნები და მსროლელები შეუსია. სისხლისმღვრელ ბრძოლაში რომაელთა არმიის ნახევარი დაიღუპა, ბრძოლის ველზე დაეცა თავად მთავარსარდალი ფლამინიუსი.
ტრაზიმენთან ტრიუმფმა რომისაკენ გზა გაუხსნა ჰანიბალს, მაგრამ მან სულ სხვა გზა აირჩია. რომზე პირდაპირ შეტევის ნაცვლად იტალიის საბოლოო აოხრება გადაწყვიტა, მისი აზრით ეს გარესამყაროსაგან იტალიის სრულ იზოლაციას გამოიწვევდა და დაასუსტებდა. მხოლოდ ამის შემდეგ შეიძლებოდა ფიქრი რომის აღებაზე.
სქოლიო
კატეგორია:მეორე პუნიკური ომის ბრძოლები კატეგორია:ძვ. წ. III საუკუნის ბრძოლები
ისააკის ტაძარი
thumb|300px|წმინდა ისააკის ტაძარი thumb|300px|ტაძრის თაღის მოხატულობა. წმინდა ისააკის საკათედრო ტაძარი (რუს. Исаа́киевский собор) — უდიდესი მართლმადიდებლური ტაძარი სანქტ-პეტერბურგში, რუსეთი, მისი აგების პერიოდში წარმოადგენდა უდიდეს ქრისტიანულ ეკლესიას რუსეთში (101.5 მ. სიმაღლით). ტაძარი აგებულია ნეოკლასიკურ სტილში ბიზანტიური ჯვრის ეკლესიის ნიმუშზე და მიეძღვნა წმ. ისააკ დალმაციელს, პეტრე დიდის მფარველ წმინდანს.
ტაძრის მშენებლობა ბრძანა იმპერატორმა ალექსანდრე I-მა ადრინდელი რინალდისეული სტრუქტურის ადგილას. სპეციალურად შექმნილმა კომისიამ რამდენიმე პროექტი განიხილა, მათ შორის იყო ფრანგი ოგიუსტ დე მონფერანის (1786 - 1858) ნამუშევარიც, რომელიც ნაპოლეონის დიზაინერი შარლ პერსიეს ატელიეში იყო განსწავლული. მონფერანის პროექტი კომისიის ზოგიერთმა წევრმა დაიწუნა მისი ოთხი იდენტური კოლონადის მშრალი ცივი რიტმულობის გამო. თუმცა იმპერატორმა, რომელიც არქიტექტურის პომპეზურ იმპერიულ სტილს ამჯობინებდა, კომისიის გადაწყვეტილება მონფერანის სასარგებლოდ შეცვალა.
ტაძრის მშენებლობა 40 წელს (1818-1858) გაგრძელდა მონფერანის ზედამხედველობის ქვეშ. საბჭოთა მმართველობის პერიოდში შენობა ჯერ მიტოვებული იყო, შემდეგ კი ათეიზმის მუზეუმად გადაკეთდა. მეორე მსოფლიო ომის დროს გუმბათი ნაცრისფრად შეიღება მტრის ბომბდამშენებისგან დასაცავად. ამჟამად ტაძარში ლოცვის უფლება ნებადართულია მხოლოდ მის მარცხენა კაპელაში, მთავარ ნაწილში კი დღესასწაულების დროს.
რესურსები ინტერნეტში
კატეგორია:სანქტ-პეტერბურგის არქიტექტურა კატეგორია:რუსეთის ტაძრები კატეგორია:ქრისტიანული ტაძრები კატეგორია:სანქტ-პეტერბურგის ტაძრები
ცაგერის განძი
ცაგერის განძი — ძვ. წ. IX-X საუკუნეების ბრინჯაოს ნივთების განძი. აღმოჩნდა 1941 წელს ცაგერთან, ადგილ ჩიხეში. ნივთები თიხის ჭურჭელში ეწყო. შეიცავს კოლხურ ცულს, რომელიც გველის გრავირებული გამოსახულებითაა შემკული, თოხებს, სეგმენტისებრ იარაღს, ნამგლებს, სატეხს, ღარის ფრაგმენტებს, ერთმანეთში გაყრილ მასიურ რგოლებს, მილებს, ბრინჯაოსმუზარადიანი მხედრის ქანდაკებას, სპილენძის ზოდებს.
განძი დაცულია ცაგერის მუზეუმში.
ლიტერატურა
კატეგორია:საქართველოში აღმოჩენილი განძები
ღორჯომელაძეები (ხულოს მუნიციპალიტეტი)
ღორჯომელაძეები — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, დიოკნისის თემში. მდებარეობს მდინარე აჭარისწყლის ხეობაში, ზღვის დონიდან 1100 მ., ხულოდან 10,5 კმ. ღურტადან 1 კმ. საბჭოთა პერიოდში განვითარებული იყო მეთამბაქოეობა.
დემოგრაფია
2014 წლის აღწერის მონაცემებით სოფელში ცხოვრობს 211 ადამიანი.
სქოლიო
კატეგორია:ხულოს მუნიციპალიტეტის სოფლები
Quercus treubiana
Quercus treubiana — ორლებნიანთა კლასის ხე წიფლისებრთა ოჯახიდან. გავრცელებულია ინდონეზიაში (სუმატრა და ბორნეო).
რესურსები ინტერნეტში
კატეგორია:მუხა
პალას-დე-რეი
პალას-დე-რეი (Palas de Rey, Palas de Rei‎‎) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ულოის კომარკის შემადგენლობაში. ფართობი — 199,68 კმ². მოსახლეობა — 3326 კაცი (2020 წ.).
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
კარბონია-იგლეზიასის პროვინცია
კარბონია-იგლეზიასის პროვინცია (Provincia di Carbonia-Iglesias) — პროვინცია იტალიაში, ავტონომიურ კუნძულოვან რეგიონ სარდინიაში, რომელიც მოიცავს ისტორიულ რეგიონ სულცის-იგლეზიანტეს, სარდინიის სამხრეთ ნაწილს.
პროვინციის უდიდესი კომუნებია კარბონია (მოსახ. 30 447) და იგლეზიასი (28 170).
რესურსები ინტერნეტში
კატეგორია:იტალიის პროვინციები
გადანაცვლებადი შიფრი
მარშრუტი
განსაზღვრული ზომის ცხრილში ღია ტექსტი იწერება ჰორიზონტალურად, ხოლო ვერტიკალურად იკითხება შიფროტექსტი. დეშიფრაციის პროცესში შიფროტექსტი იწერება იგივე ზომის ცხრილში ვერტიკალურად, ხოლო ჰორიზონტალურად ამოიკითხება ღია ტექსტის ორიგინალი. მაგალითად, ვთქვათ დასაშიფრი ღია ტექსტია „ვიკიპედია თავისუფალი ქართულენოვანი ენციკლოპედიაა“, გვექნება ცხრილი: ამ ცხრილის ვერტიკალურად ამოკითხვით მივიღებთ „ვფნილიკლ იიეპ ნექცდაიირკათლ უოთლპაეევნდიოიისვაუაა“, ანუ შიფროტექსტს. დეშიფრაციის დროს თუ ეს შიფროტექსტი ჩაიწერება იგივე განზომილების ცხრილში ვერტიკალური მიმდევრობით, ბუნებრივია ჰორიზონტალური ამოკითხვით აღდგება ორიგინალი ტექსტი. ამ შიფრში ცხრილის განზომილება (სვეტების და მწკრივების რაოდენობა) წარმოადგენს შიფრის გასაღებს. ამ შიფრის ერთ-ერთი ვარიაცია გამოიყენებოდა აშშ-ს სამოქალაქო ომში, რომელშიც სიმბოლოების ნაცვლად სიტყვების გადანაცვლება ხდებოდა. განსაკუთრებით მნიშვნელოვანი სიტყვები ჩანაცვლდებოდა შესაბამისი კოდური სიტყვებით. ასევე შიფროტექსტის გართულების მიზნით შესაძლებელია შეტყობინებას დამატებოდა სხვადასხვა უაზრო და არაფრისმომცემი სიტყვები.
სვეტებად გადანაცვლება
ამ შიფრში ხდება ღია ტექსტის ჩაწერა ცხრილად ჰორიზონტალურად, ხოლო ამოკითხვა ვერტიკალურად (მარშრუტის მსგავსად). გასხვავება იმაში მდგომარეობს, რომ ცხრილის განზომილებას და ამოკითხვის მიმდევრობას გასაღებად არჩეული სიტყვა განსაზღვრავს. კერძოდ, სვეტების რაოდენობა განისაზღვრება გასაღების სიმბოლოების რაოდენობით, ხოლო ამოკითხვის მიმდევრობა - ანბანში ამ სიმბოლოების ნომრით. მაგ. ღია ტექსტად ავიღოთ წინა მაგალითში გამოყენებული ფრაზა, ხოლო გასაღებად სიტყვა „ქართველი“. შედგება ცხრილი 8 სვეტით: ცხრილის მითითებული მიმდევრობით ამოკითხვით მივიღებთ შიფროტექსტს „ი აუიოეიქოციპვ ნნდიაიეეეიურაკადსავიაკთლლ პვაფთნლ“. მის გასაშიფრად საჭიროა შედგეს ცხრილი, რომლის სვვეტების რაოდენობა განისაზღვრება გასაღების სიგრძით, ხოლო მწკრივების რაოდენობა გამოითვლება შიფროტექსტის სიგრძის გაყოფით გასაღების სიგრძეზე 48/8=6. შიფროტექსტი ჩამოიწერება ცხრილში სვეტებად, ხოლო სვეტები გადალაგდება გასაღების სიმბოლოების ანბანური ნომრის მიხედვით. შედეგად მივიღებთ პირვანდელ ცხრილს, საიდანაც ინფორმაციის ჰორიზონტალური ამოკითხვით აღდგება ორიგინალი ღია ტექსტი. შიფრაციის აღწერილი მეთოდი გასული საუკუნის შუა წლებამდე გამოიყენებოდა, როგორც უფრო რთული შიფრაციის პროტოკოლების ერთ-ერთი შემადგენელი ნაწილი.
ორმაგი გადანაცვლება
გადანაცვლებადი შიფრი შედარებით იოლად ტყდება, თუ მოხდება შიფროტექსტის ჩამოწერა სვეტებად, შემდეგ კი სვეტებიდან შესაძლო ანაგრამების ძიება. ამიტომ ხშირად გამოიყენებოდა ორმაგი გადანაცვლება, ანუ გადანაცვლების ოპერაციის გამეორება ორჯერ. გადანაცვლებისათვის იყენებდნენ ერთსა და იმავე, ზოგჯერ კი სხვადასხვა გასაღებს. აღნიშნულ მეთოდს მიმართავდნენ გერმანელები I და II მსოფლიო ომის დროს, ასევე დანიელები, ფრანგები, ინგლისელები და ამერიკელები. ორმაგი გადანაცვლების შიფრი ყველაზე დახვეწილ შიფრაციის ალგორითმად ითვლებოდა (VIC შიფრის გამოგონებამდე), რომლის გამოყენებაც იოლად შეიძლებოდა საველე პირობებში.
შეთავსება სხვა მეთოდებთან
გადანაცვლებადი შიფრის საიმედოობის ასამაღლებლად, ხშირად გამოიყენება მისი შეთავსება სხვა კრიპტოგრაფიულ მეთოდებთან. მაგ. ჩანაცვლებადი შიფრის შეთავსება გადანაცვლებად შიფრთან აღმოფხვრის ორივე ალგორითმის სისუსტეებს - ჩანაცვლება ართულებს სიხშირულ ანალიზს, ხოლო გადანაცვლება ართულებს შიფროტექსტში ჩანაცვლების აღმოჩენას. კრიპტოანალიზს კიდევ უფრო ართულებს ე.წ. დაყოფის მეTოდის გამოყენება, როდესაც ღია ტექსტის ყოველი სიმბოლო გადანაცვლებისას და ჩანაცვლებისას იყოფა 2 ან მეტ სხვა სიმბოლოებად. ასეთი შიფრის მაგალითია ზემოაღნიშნული VIC შიფრი. კომპიუტერულ ალგორითმებში ხშირად გამოიყენება ღია ტექსტის სიმბოლოების გარდაქმნა ბინარულ ფორმატში, ბიტებზე გადანაცვლების და ჩანაცვლების ოპერაციები და შემდეგ ბაიტების უკუგარდაქმნა სომბოლოებად შესაბამის ASCII კოდებში. მრავალი თანამედროვე ბლოკური შიფრი იყენებს მსგავს, მაგრამ გაცილებით რთულ მეთოდიკას.
იხილეთ აგრეთვე
კატეგორია:კრიპტოგრაფია
კახორის წმინდა გიორგის ეკლესია
thumb|250პქ|მარცხნივ|კახორის ეკლესიის ინტერიერი კახორის წმინდა გიორგის ეკლესია — ქართული ხუროთმოძღვრების ძეგლი, განვითარებული შუა საუკუნეების ეკლესია. მდებარეობს ხარაგაულის მუნიციპალიტეტის სოფელ ფარცხნალის მახლობლად. ეკლესიის კედლებზე შემორჩენილია მოხატულობა.
ლიტერატურა
კატეგორია:ხარაგაულის მუნიციპალიტეტის ტაძრები კატეგორია:წმინდა გიორგის სახელობის ეკლესიები
ზემო პერუ
მინი|250პქ ზემო პერუ (Alto Perú) — წარმოადგენდა რეგიონს პერუს, ხოლო 1776 წლიდან რიო-დე-ლა-პლატის ვიცე-სამეფოებში. მოიცავდა პოტოსის, ლა-პასის, კოჩაბამბის, ჩიკიტანის, მოხოსისა და ჩარკასის (სუკრეს) საგუბერნატოროებს. იმართებოდა ჩარკასის აუდიენციის მიერ.
ბოლივიის დამოუკიდებლობის ბრძოლისას, რეგიონმა მოიპოვა დამოუკიდებლობა და სიმონ ბოლივარის პატივსაცემად, ახალ ქვეყანას ბოლივია ეწოდა.
რესურსები ინტერნეტში
კატეგორია:ბოლივიის ისტორია კატეგორია:პერუს ისტორია
ინგავის ბრძოლა
მინი|300პქ|ინგავის ბროლა ინგავის ბრძოლა — შეტაკება 1841 წლის 18 ნოემბერს ბოლივიის ქალაქ ინგავიში, სადაც ბოლივიის არმიამ, ხოსე ბალივიანის მეთაურობით დაამარცხა პერუს არმია, რომელსაც აგუსტინ გამარა ხელმძღვანელობდა. იგი ამ ბრძოლაში დაიღუპა.
ბრძოლა პერუ-ბოლივიის 1841 - 1842 წლებში მიმდინარე ომის ნაწილად მიიჩნევა.
ისტორია
პერუ-ბოლივიის კონფედერაციის დაშილის შემდეგ, პერუს პრეზიდენტმა აგუსტინ გამარამ მიიღო ბოლივიის დაპყრობის გადაწყვეტილება, უნდოდა რა გამოეყენებინა ბოლივიის მთავრობაში არსებული ქაოსი. აქ ქვეყნის სათავეების მართვის ხელში ჩასაგდებად სამი ადამიანი იბრძოდა: ხოსე მარიანო სერანო, ხოსე-მიგელ დე ველასკო და ხოსე ბალივიანი. პერუდან მომდინარე საფრთხის გაცნობიერებისას, ისინი ბალივიანის გარშემო გაერთიანდნენ.
შედგი
1841 წლის 18 ნოემბერს, აგუსტინ გამარას სიკვდილის შემდეგ, პერუს არმიამ ბოლივია დატოვა. ამ ამბავმა ლიმაში დიდი ქაოსი გამოიწვია, სადაც ძალაუფლების ხელში ჩასაგდებად ქვეყნის ვიცე-პრეზიდენტი, მანუელ მენენდესი იბრძოდა. ის მალე დაამარცხა ხუან კრისოსტომო ტორიკო გონსალესმა. ეს იყო პერუს მხრიდან ბოლივიაზე კონტროლის დამყარების უკანასკნელი მცდელობა.
სქოლიო
კატეგორია:ბოლივიის ისტორია კატეგორია:პერუს ისტორია კატეგორია:XIX საუკუნის ბრძოლები
ბალეირა
ბალეირა — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ფონსაგრადის კომარკის შემადგენლობაში. ფართობი — 168,8 კმ². მოსახლეობა — 1226 კაცი (2020 წ.).
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
ფილ კოლინზი
ფილიპ დეივიდ ჩარლზ კოლინზი (Philip David Charles Collins; დ. 30 იანვარი, 1951, ჩიზუიკი, ლონდონი ), უკეთ ცნობილი, როგორც ფილ კოლინზი — ინგლისელი როკ/პოპ-მუსიკოსი. ერთ დროს პროგრესულ როკ-ჯგუფ ჯენესისის მომღერალი, დრამერი და გრემის მფლობელი სოლო შემსრულებელი.
მუსიკოსის ევოლუცია
პირველი დასარტყმელი საკრავი ფილმა შობაზე მიიღო საჩუქრად, როდესაც ჯერ ხუთი წლის იყო. მოგვიანებით მისმა ბიძიამ უფრო დახვეწილი დასარტყამი დანადგარი აუწყო, რის შემდეგაც ფილი საკუთარ თავზე მუშაობდა და ტექნიკა დახვეწა. ასაკთან ერთად, მშობლები მისთვის სულ უფრო სრულყოფილ დასარტყამ სისტემებს ყიდულობდნენ.
ფილი ცდილობდა, ყოველი საშუალება გამოეყენებინა კონცერტზე გამოსასვლელად. მისი პროფესიონალური კარიერა დაიწყო ბარბარა სპიკის სახელობის სასცენო კოლეჯში. იგი ასევე ნიჭიერი მსახიობიც ჩანდა და მიიღო მონაწილეობა „ოლივერ ტვისტის“ სასცენო დადგმაში, სადაც არტფულ დოდჯერის როლი ანდეს. იმავე პერიოდში მან ითამაშა The Beatles-ის ფილმში A Hard Day's Night, სადაც მას ეპიზოდური როლი ჰქონდა — მყვირალა თინეიჯერებს შორის ფილიც იყო.
სამსახიობი კარიერასთან ერთად, კოლინზი მაქსიმალურ დროს უთმობდა მუსიკას. ჩიზუიკის სკოლაში მან ჩამოაყალიბა პირველი ჯგუფი The Real Thing, შემდეგ კი შეუერთდა ჯგუფს The Freehold. ამ კოლექტივში მან დაწერა პირველი სიმღერა „Lying Crying Dying“.
პირველი კონტრაქტი მან მოიპოვა ჯგუფის Flaming Youth მუსიკოსის ამპლუაში. ამ ჯგუფმა გამოუშვა მხოლოდ ერთი ალბომი Ark 2 (1969). ეს აროს მსუბუქ მელოდიებზე დაფუძნებული კონცეპტუალური დისკი, რომელშიც ნახსენებია დაშვება მთვარეზე. ჟურნალის Melody Maker გვერდებზე ამ ალბომს უწოდეს „თვის საუკეთესო პოპ-ალბომი“, „ახალგაზრდული მუსიკა, რომელიც კარგად სრულდება ლამაზი ჰარმონიებით“. ალბომიდან გამოვიდა სინგლიც, „From Now On“, რომელიც წარუმატებელი იყო და ერთწლიანი ტურნესა და სესიების შემდეგ, ჯგუფი დაიშალა.
ჯენესისი
1970 წელს, კოლინზი გამოეხმაურა Melody Maker-ში გამოქვეყნებულ განცხადებას. მასში იძებნებოდა დრამერი, რომელსაც აგრეთვე შეეძლებოდა 12 სიმიან გიტარაზე დაკვრა. Genesis placed the ad after having already lost three drummers over two albums. კასტინგი მოწყობილი იყო პიტერ გებრიელის მშობლების სახლში. პერსპექტიული კანდიდატები ასრულებდნენ სხვადასხვა სიმღერებს ჯენესის მეორე ალბომიდან Trespass. მოგვიანებით მოსული კოლინზი უსმენდა მათ, აფიქსირებდა შეცდომებს, შემდეგ კი უნაკლოდ დაუკრა ყველა სიმღერა.
ერთი წლის შემდეგ, მისი მონაწილეობით, ჯგუფმა გამოუშვა ერთ-ერთი მნიშვნელოვანი ალბომი Nursery Cryme (1971). მიუხედავად იმისა, რომ შემდეგი ხუთი წლის განმავლობაში ორიგინალური ვოკალის მქონე კოლინზი მხოლოდ მეორად ვოკალებს ასრულებდა, ამ ალბომზე, სიმღერაში „For Absent Friends“ მას მთავარი ვოკალური პარტია ეკუთვნის. შემდეგი ასეთი შემთხვევა განმეორდა სიმღერაში „More Fool Me“ (ალბომიდან Selling England by the Pound) (1973).
1974 წელს, ალბომის The Lamb Lies Down on Broadway ჩაწერის დროს ბრაიან ინომ, რომელმაც ე.წ. „ინოსიფიკაცია“ გაუკეთა პიტერ გებრიელის ხმას, მოიწვია კოლინზი საკუთარი ალბომის,Another Green World ჩასაწერად. კოლინზს დაუნიშნეს ხელფასი და უხდიდნენ, როგორც სესიურ მუსიკოსს.
1975 წელს, ალბომის The Lamb Lies Down on Broadway მხარდამჭერი საკონცერტო ტურნეს შემდეგ, გებრიელმა დატოვა ჯგუფი და სოლო-კარიერას გაჰყვა, ხოლო კოლინზი, დიდი ხნის ფიქრის შემდეგ, მთავარ ვოკალისტად დანიშნეს. დასარტყმელ საკრავებზე საკონცერტო გამოსვლების დროს უკრავდნენ ბილ ბრუფორდი და, მოგვიანებით, ჩესტერ თომპსონი.
ახალი ჯენესისის ალბომი A Trick of the Tail (1976) დიდ მოულოდნელობად იქცა, რადგანაც ბევრი თვლიდან, რომ ჯგუფი დაკარგავდა პოტენციალს გებრიელის წასვლის შემდეგ. ჟურნალში როლინგ სტოუნი ეწერა „ჯენესისმა აქცია გებრიელის წასვლასთან დაკავშირებული შესაძლო კატასტროფა პირველ ამერიკულ წარმატებად“.
70-იანების ბოლოს ჯენესისი ასცდა ჩვეულ გზას და პროგრესული როკი ჩაანაცვლა შედარებითი მსუბუქი პოპ-მუსიკით. 1978 წლის ალბომში ...And Then There Were Three... პროგრესული როკის ელემენტები კვლავაც არის, მაგრამ მათი პირველი ჰიტი, რომელიც მოხვდა ბრიტანეთის 10 საუკეთესო/აშშ 40 საუკეთესო სინგლების სიაში, უფრო ახლოს დგას ტრადიციულ პოპ-მუსიკასთან.
1980-იან წლებში კოლინზმა ჯგუფთან ერთად ჩაწერა რამდენიმე წარმატებული ალბომი — Duke (1980), Abacab (1981), Genesis (1983) და Invisible Touch (1986).1986 წელს მათ აგრეთვე მიიღეს MTV-ს ჯილდო ნომინაციაში „წლის მუსიკალური ვიდეო“, სიმღერისათვის „Land of Confusion“.
2007 წელს იგი გაერთიანდა ჯენესისის დანარჩენ წევრებთან და გაემგზავრა საკონცერტო ტურნეთი „Turn It On Again“.
სქოლიო
* კატეგორია:ჯენესისის წევრები კატეგორია:ინგლისელი მომღერლები კატეგორია:ინგლისელი მუსიკოსები კატეგორია:ინგლისელი როკ-მომღერლები კატეგორია:ინგლისელი როკ-მუსიკოსები კატეგორია:დაბადებული 1951 კატეგორია:დაბადებული 30 იანვარი
Camponotus koseritzi
Camponotus koseritzi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ღორჯომი
ღორჯომი — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში. თემის ცენტრი. ღორჯომში დგას 1902 წელს აშენებული მეჩეთი, რომელიც 1938 წელს დაიკეტა და 1980-იანი წლების ბოლოს აღდგა.
დემოგრაფია
2014 წლის აღწერის მონაცემებით სოფელში ცხოვრობს 95 ადამიანი.
სქოლიო
კატეგორია:ხულოს მუნიციპალიტეტის სოფლები
მექას პროვინცია
მექას პროვინცია-საუდის არაბეთის 13 პროვინციიდან ერთ-ერთი. ეს არის სიდიდით მესამე პროვინცია ფართობით 153,128 კმ2 (59,123 კვ. მილი) და 2017 წლის მონაცემებით ყველაზე დასახლებული 8,557,766 მოსახლეობით, საიდანაც 4,041,189 იყო უცხო ქვეყნის მოქალაქეები და 4,516,577 ადგილობრივები ცხოვრობენ. ის მდებარეობს ისტორიულ ჰიჯაზის რეგიონში და აქვს სანაპირო ზოლი წითელ ზღვაზე. მისი დედაქალაქია მექა, ისლამის ყველაზე წმინდა ქალაქი. ხოლო ჯიდა საუდის არაბეთის მთავარი საპორტო ქალაქია. პროვინცია საუდის არაბეთის მოსახლეობის 26,29%-ს შეადგენს.
ჯებირი (მრავალმნიშვნელოვანი)
ჯებირი შეიძლება აღნიშნავდეს:
მექას პროვინცია
ისტორიულად, ეს ტერიტორია დასახლებული იყო სხვადასხვა ტომებით. ჰიჯაზის რეგიონის ნაწილი, პროვინცია უმოკლეს დროში რამდენიმე ისლამური სამეფოს ძალაუფლების სფერო გახდა. პროვინციას აქვს მნიშვნელოვანი დატვირთვა, აქ მდებარეობს ქალაქი მექა, მუჰამედის დაბადების და რამდენიმე სხვა ისტორიული ისლამური ადგილი. აქ არის სოფელი ჰუდიბია, სადაც შეთანხმებული იყო ჰუდიბიას ხელშეკრულება. პროვინცია მოდერნიზებულ იქნა ოსმალეთის იმპერიისა და საუდის არაბეთის სამეფოს ქვეშ ნავთობის ბუმის შემდეგ. მოსახლეობის უმეტესობა კონცენტრირებულია სამ ქალაქში: ჯიდაში, მექასა და ტაიფში. ჯიდა არის პროვინციის უდიდესი ქალაქი და სიდიდით მეორე საუდის არაბეთში, 2020 წლის მონაცემებით 2,867,446 მოსახლეობით. მექა არის სიდიდით მეორე ქალაქი პროვინციაში და სიდიდით მესამე სამეფოში 1,323,624. რეგიონი იღებს უმრასა და ჰაჯის მუსლიმ მომლოცველებს მთელი წლის განმავლობაში და მისი მოსახლეობა ჰაჯის დროს 2 მილიონამდე იზრდება. მას აქვს დაახლოებით 700 კილომეტრი (430 მილი) სანაპირო ზოლი წითელ ზღვაზე და ფლობს ნავთობგადამამუშავებელ ქარხნებს რაბიგში, პორტსა და ნავთობის ექსპორტის ობიექტებს ჯიდაში, მეფე აბდულას მეცნიერებისა და ტექნოლოგიების უნივერსიტეტსა და ეკონომიკურ ქალაქს. პროვინცია ასევე მოიცავს ჰარამაინის ჩქაროსნული სარკინიგზო ხაზის ნაწილს, რომელიც საუდის არაბეთის პირველი და ერთადერთი ჩქაროსნული რკინიგზაა.
პროვინცია დაყოფილია 11 მმართველ ერთეულად, რომელთაგან 5 კლასიფიცირებულია A კატეგორიად, ხოლო დანარჩენი, კატეგორია B. მექა არის პროვინციის ადმინისტრაციული შტაბი და დედაქალაქი. მას მართავს ემირი, რომელიც არაბულიდან ითარგმნება როგორც გუბერნატორი. მას ეხმარება გუბერნატორის მოადგილე. ორივე დანიშნულია საუდის არაბეთის მეფის მიერ. ამჟამინდელი ემირი არის ხალიდ ბინ ფეისალ ალ საუდი, რომელიც თანამდებობას მეორე ვადით 2015 წლიდან იკავებს.
ისტორია
ძველი მექა იყო ოაზისი ძველ საქარავნო სავაჭრო გზაზე, რომელიც აკავშირებდა ხმელთაშუა ზღვის სამყაროს სამხრეთ არაბეთთან, აღმოსავლეთ აფრიკასა და სამხრეთ აზიასთან. ქალაქი მდებარეობდა სამხრეთით მარიბსა და ჩრდილოეთში პეტრას შორის და რომაული და ბიზანტიური პერიოდის განმავლობაში იგი თანდათან გადაიქცა მნიშვნელოვან სავაჭრო და რელიგიურ ცენტრად. ისლამური ტრადიციის თანახმად, აბრაამმა და ისმაილმა, მისმა ვაჟმა ჰაგარმა, ააშენეს ქაბა, როგორც ღვთის სახლი. მექაში მომლოცველობის ცენტრალური წერტილი კუბის ფორმის ქვის ნაგებობა რამდენჯერმე განადგურდა და აღადგინეს. შემდგომში მექა გახდა ვაჭრობის, მომლოცველობისა და ტომობრივი თავშეყრის ადგილი. ითვლება, რომ ქალაქი ჯიდა იყო სათევზაო დასახლება, რომელიც ადრეული იემენის ტომების მიერ იყო დაკავებული. ქალაქი მექა დაარბია ომაიანთა გენერალმა ალ-ჰაჯაჯ იბნ იუსუფმა, შემდეგ კი ქალაქმა და იმ დროს რეგიონმა აღიარა ომაიანთა ხალიფატის ძალა დამასკოში. 1517 წელს ამ ტერიტორიაზე ბატონობა გადაეცა ოსმალეთის იმპერიას. 1925 წელს მეფე იბნ საუდმა დაიპყრო რეგიონი და იგი გახდა საუდის არაბეთის სამეფოს პროვინცია, ხოლო ქალაქი პროვინციის დედაქალაქი. რეგიონმა განიცადა ფართო ეკონომიკური განვითარება, რადგან საუდის არაბეთის ნავთობის რესურსები გამოიყენეს მეორე მსოფლიო ომის შემდეგ და მექაში ყოველწლიური მომლოცველების რაოდენობა მნიშვნელოვნად გაიზარდა.
გეოგრაფია
პროვინციის ცენტრალური და აღმოსავლეთი ნაწილების უმეტესი ნაწილი უდაბნოა, ჰიჯაზის მთებით, რომელთა სიმაღლე მერყეობს 600 მეტრიდან 2000 მეტრამდე. იგი ჰყოფს უდაბნოსა და სანაპირო დაბლობებს. სოფლის მეურნეობას მისდევენ რეგიონის ბევრ ვადისსა და ოაზისში, სადაც ყველაზე ხშირად სხვა ბოსტნეულთან და ხილთან ერთად იზრდება ფინიკი და ქერი. ქალაქი ტაიფი ცნობილია როზა×დამასცენას ყვავილით, რომელიც მოხსენიებულია როგორც დამასკის ვარდი და ადგილობრივებში ცნობილია როგორც ტაიფის ვარდი.
ბევრი ქალაქი სანაპირო ზოლშია. სანაპირო ზოლი დასავლეთით სუდანს, სამხრეთით კი ერითრეასა და ეთიოპიას უყურებს. პროვინციას ჩრდილოეთით ესაზღვრება მედინას, აღმოსავლეთით რიადის და სამხრეთით ალ-ბაჰას და ასირის პროვინციები. ასევე, მექას რეგიონში შედის მაჰაზატ ას-საიდის დაცული ტერიტორია და საჯა უმ არ-რიმთის ბუნებრივი ნაკრძალი, რომელიც მდებარეობს პროვინციის აღმოსავლეთ უკიდურეს ნაწილში.
დემოგრაფია
სტატისტიკის გენერალური ორგანოს მიერ ჩატარებული მოსახლეობის მახასიათებლების გამოკითხვის მიხედვით, 2017 წლის დეკემბრის მონაცემებით, მექას პროვინციაში ცხოვრობს 8,557,766 მოსახლეობა, აქედან 4,516,577 იყო ადგილობრივი და 4,041,189 უცხო ქვეყნის მოქალაქე. სქესის მიხედვით, პროვინციაში ცხოვრობს 4 864 584 მამაკაცი, ხოლო 3 693 182 ქალი. მექას პროვინცია საუდის არაბეთის ყველაზე დასახლებული პროვინციაა და მას რიადის რეგიონზე მეტი მოსახლეობა ჰყავს.
რელიგია
საუდის არაბეთში აღწერები არ ტარდება რელიგიის მონაცენების შესახებ. პროვინციაში უმეტესწილად ცხოვრობენ მუსლიმები, თუმცა, მცირე რაოდენობით არიან ინდუსები, ქრისტიანებს და სხვა რელიგიური ჯგუფები, რომელთა უმრავლესობა ინდოეთიდან და ფილიპინებიდან ემიგრანტები არიან და ძირითადად ცხოვრობენ ჯიდაში.
ენები
საუდის არაბეთის ოფიციალური ენა არაბულია. მექას პროვინციის მთავარი რეგიონალური დიალექტი, რომელზეც საუდის არაბები ლაპარაკობენ, არის ჰიჯაზი არაბული, რეგიონის აღმოსავლეთ ნაწილებში ნაჯდი არაბულ ენაზე მოლაპარაკე უმცირესობაა. დიდი ემიგრანტული თემები ასევე საუბრობენ საკუთარ ენებზე, რომელთაგან ყველაზე მრავალრიცხოვანია ზოგიერთი ინდური ენები, ფილიპინური/ტაგალური, ბენგალური და ურდუ.
Quercus xanthotricha
Quercus xanthotricha — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში, ლაოსსა და ვიეტნამში.
რესურსები ინტერნეტში
კატეგორია:მუხა
მედიო-კამპიდანოს პროვინცია
მედიო-კამპიდანოს პროვინცია (Provincia del Medio Campidano) — პროვინცია იტალიაში, ავტონომიურ კუნძულოვან რეგიონ სარდინიაში.
შეიქმნა 2005 წელს, კალიარის პროვინციის ტერიტორიების ხარჯზე.
კომუნები
პროვინცია 28 კომუნად იყოფა. ცხრილში მოცემულია ძირითადი კომუნები მოსახლეობის რაოდენობის მხრივ: მინი|მარცხნივ|250პქ|პროვინციის რუკა
რესურსები ინტერნეტში
კატეგორია:იტალიის პროვინციები
გიმარაინში
გიმარაინში (Guimarães; ) — ქალაქი სამხრეთ-აღმოსავლეთ პორტუგალიაში. მდებარეობს პორტუგალიის ეკონომიკურ-სტატისტიკურ ჩრდილოეთ რეგიონში. რეგიონის ადმინისტრაციული ცენტრ ბრაგიდან სამხრეთ-აღმოსავლეთით 16 კილომეტრზე. 2006 წლის მონაცემებით ქალაქში ცხოვრობს 52 200 ადამიანი.
ისტორია
ქალაქი დააარდა 1096 წელს. გიმარაინშს უწოდებენ პორტუგალიის აკვანს. სწორედ ამ ადგილზე 1128 წლის 24 ივნისს პორტუგალიის მეფემ აფონსო I დაამარცხა საკუთარი დედა ტერეზა ლეონელი და ლეონის სამეფოსაგან გამოაცხადა პორტუგალიის საგრაფოს დამოუკიდებლობა. აქვე, 1139 წლის 26 ივლისს, მავრებზე გამარჯვების შემდეგ აფონსო I თავი პორტუგალიის სამეფოს მეფედ გამოაცხადა.
2008 წელს კი ქალაქი გამოაცხადეს 2012 წლის ევროპის კულტურული დედაქალაქად.
როდრიგო დე ხერესი
როდრიგო დე ხერესი — ქრისტეფორე კოლუმბის კარაველა „სანტა-მარიას“ ეკიპაჟის ესპანელი წევრი. კოლუმბის ეკიპაჟს გაჰყვა ამერიკაში პირველი მოგზაურობის დროს 1492 წელს. იგი ითვლება პირველ ევროპელ სიგარეტის მწეველად.
1492 წლის 12 ოქტომბერს კოლუმბი ბაჰამის კუნძულ სან-სალვადორს მიადგა. ის და მისი თანამგზავრები უჩვეულო სანახაობის მოწმენი გახდნენ: კუნძულის წითელკანიანი მკვიდრნი პირიდან და ნესტოებიდან კვამლის ბოლქვებს უშვებდნენ. საქმე ის იყო, რომ ინდიელებს რელიგიური დღესასწაული ჰქონდათ, რომლის დროსაც ისინი განსაკუთრებულ ბალახს ეწეოდნენ გონების დაკარგვამდე. ხერესმა სწრაფად აიტაცა ეს მავნე ჩვევა და გემ „ნინიას“ საშუალებით ევროპაში დაბრუნდა, ევროპაში ჩამოსულმა ხერესმა აღნიშნული მავნე ჩვევის შესახებ მოუთხრო მშობლიურ ქალაქ აიამონტეს მოსახლეობას. როდესაც პორტუგალიის სამღვდელოებამ დაინახა, როგორ უშვებდა კვამლს როდრიგო ცხვირ-პირიდან, ეშმაკეულად ჩათვალა. ის დააპატიმრეს და მხოლოდ შვიდი წლის შემდეგ გაათავისუფლეს. ამ ხნის განმავლობაში მას ბევრმა მიბაძა, თუმცა ოფიციალურად თამბაქოს წევა კიდევ დიდხანს იყო აკრძალული.
სქოლიო
კატეგორია:თამბაქოს ისტორია
ერიხ ლუდენდორფი
მინი|220პქ|ერიხ ლუდენდორფი ერიხ ლუდენდორფი (Erich Ludendorff; დ. 9 აპრილი, 1865, კრუჟევნია, პოზნანი, პრუსიის სამეფო, გერმანიის იმპერია — გ. 20 დეკემბერი, 1937, ტუცინგი, ბავარია, გერმანია) — გერმანელი სამხედრო მოღვაწე, უმაღლესი სახმელეთო ჯარების მთავრსარდლობის (OHL) შეფი და გერმანიის ერთ-ერთი წამყვანი გენერალი პირველი მსოფლიო ომის დროს.
რესურსები ინტერნეტში
კატეგორია:გერმანელი სამხედრო მოღვაწეები კატეგორია:დაბადებული 9 აპრილი კატეგორია:დაბადებული 1865 კატეგორია:გარდაცვლილი 20 დეკემბერი კატეგორია:გარდაცვლილი 1937 კატეგორია:გერმანელი ნაციონალისტები
უკრაინის ტერიტორიული თავდაცვის ძალები
უკრაინის შეიარაღებული ძალების ტერიტორიული თავდაცვის ძალები (Сили територіальної оборони Збройних сил України), შემოკლ. „ტერობორონა“ (Тероборона) — უკრაინის შეიარაღებული ძალების ცალკეული სახეობა, რომელსაც ევალება ტერიტორიული თავდაცვის ამოცანების ორგანიზება, მომზადება და განხორციელება.
უკრაინის შეიარაღებული ძალების მთავარსარდალი ტერიტორიული თავდაცვის უშუალო ხელმძღვანელობას ახორციელებს ტერიტორიული თავდაცვის სარდლის მეშვეობით. ტერიტორიული დაცვა, წინააღმდეგობის მოძრაობასთან და უკრაინის მოქალაქეების ეროვნული წინააღმდეგობისთვის მომზადებასთან ერთად, უკრაინის ეროვნული წინააღმდეგობის შემადგენელი ნაწილია.
საოლქო სამხედრო კომისარიატები თავიანთ ბაზაზე აყალიბებენ ცალკეულ მსროლელ ბატალიონებს, რაიონული (საქალაქო) სამხედრო კომისარიატები დაკისრებული ამოცანების მიხედვით ქმნიან 2-დან 5-მდე თავდაცვის რაზმს. გარდა ამისა, საოლქო და რაიონულ სამხედრო კომისარიატებს შტატში ჰყავს დაცვის ასეულები, რომლებიც ჩართულნი არიან ტერიტორიული თავდაცვის ამოცანების შესრულებაში.
ქვედანაყოფები კომპლექტდება რეზერვისტებითა და სამხედრო ვალდებულების მქონე პირებით. პირადი შემადგენლობის მომზადება ტარდება სამხედრო ვალდებულების პირებთან სასწავლო შეხვედრის (პრაქტიკული გაწვევით) და სასწავლო შეხვედრებს შორის ჩატარებული მეცადინეობების ფარგლებში.
მსროლელი ბატალიონების პირადი შემადგენლობა სამხედრო შეკრებების დროს პოლიგონებზე სწავლებას გადის ტაქტიკურ, საცეცხლე, საინჟინრო, სამედიცინო და სპეციალურ მომზადებაში.
ისტორია
2014 წლის ბოლოს უკრაინის ტერიტორიული თავდაცვის სისტემამ ცვლილებები განიცადა. 2014 წლის გაზაფხულზე და ზაფხულში ჩამოყალიბებული ტერიტორიული თავდაცვის ბატალიონები გადაკეთდა მოტოქვეითებად და გადაიყვანეს სახმელეთო ჯარების ბრიგადებში.
მოგვიანებით, საკუთარი შეიარაღებული ძალების განვითარებისთვის უკრაინული ფორმირებების მაგალითი გამოიყენა პოლონეთმა, რომელიც მსგავს პრაქტიკას 2015 წლიდან ახორციელებს, და აღადგინა საკუთარი ტერიტორიული თავდაცვის ჯარები.
2020 წელს დაწესდა უკრაინის ტერიტორიული თავდაცვის დღე, რომელიც ყოველწლიურად აღინიშნება ოქტომბრის პირველ კვირას.
2021 წლის 25 მაისს პრეზიდენტმა ვოლოდიმირ ზელენსკიმ უკრაინის უმაღლეს რადაში შეიტანა კანონი „ეროვნული წინააღმდეგობის საფუძვლების შესახებ“, რომლის მიხედვითაც იგეგმებოდა უკრაინის შეიარაღებული ძალების მოსამსახურეთა რიცხოვნობის გაზრდა 11 ათასით. 16 ივლისს რადამ მოიწონა კანონპროექტი, 29 ივლისს ზელენსკიმ მას ხელი მოაწერა. 2022 წლის 1 იანვრიდან უკრაინის შეიარაღებული ძალების მოსამსახურეთა რაოდენობა გაიზარდა 11000 კაცით: 10000 ტერიტორიული თავდაცვის მებრძოლით და 1000 სპეციალური ოპერაციების ძალების მოსამსახურით.
2022 წლის 1 იანვარს უკრაინის კანონის „ეროვნული წინააღმდეგობის საფუძვლების შესახებ“ საფუძველზე შეიქმნა ტერიტორიული თავდაცვის ძალები. უკრაინის ტერიტორიული თავდაცვის ძალების შემადგენლობაში დაგეგმილია 25 ბრიგადის შექმნა (თითო რეგიონში თითო ბრიგადა), რომელიც გააერთიანებს 150-ზე მეტ ბატალიონს (თითო ბატალიონი თითო რაიონში). ტერიტორიული თავდაცვის ძალების ქვედანაყოფების ფორმირება დაიგეგმა 2022 წლის 15 თებერვლისთვის.
2022 წლის 11 თებერვლის მდგომარეობით, მოხალისეთა გეგმიური რაოდენობა 1,5–2 მილიონ ადამიანს შეადგენდა.
სქოლიო
ტერიტორიული თავდაცვის ძალები
პიკუ (კუნძული)
პიკუ – კუნძული აზორის კუნძულების შემადგენლობაში, პორტუგალია. მისი ფართობია 447 კმ², მოსახლეობა 15 ათ. კაცი. უმაღლესი მწვერვალია მთა პიკუ – სიმაღლე 2351 მეტრი. კუნძულის სიგრძეა 42 კილომეტრი, ხოლო სიგანე 15 კილომეტრი.
თინა კანდელაკი
თინათინ (თინა) კანდელაკი (Тина Канделаки; დ. 10 ნოემბერი, 1975, თბილისი) — ქართული წარმოშობის რუსი ჟურნალისტი, ტელეწამყვანი და პროდიუსერი. კომპანია „აპოსტოლ მედიის“, ერთ-ერთი თანამფლობელი.
პიკუ (კუნძული)
პიკუს ვენახის ლანდშაფტები 2004 წლიდან შეტანილია იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები პორტუგალიაში კატეგორია:პორტუგალიის კუნძულები
თინა კანდელაკი
ბიოგრაფია
დაიბადა თბილისში, 1975 წლის 10 ნოემბერს. მამა — გივი შალვის ძე კანდელაკი (1942-2009) პროფესიით ეკონომისტი იყო, მუშაობდა დირექტორად თბილისის ბოსტნეულის ბაზაში, პენსიაზე გასვლის შემდეგ ცხოვრობდა მეუღლესთან ერთად მოსკოვში. თინას დედა — ელვირა გიორგის ასული კანდელაკი (დაბ. ალახვერდოვა) ნახევრად თურქი და სომეხია. იყო ექიმი-ნარკოლოგი.
თინამ თბილისის 64-ე საჯარო სკოლა დაამთავრა. 1993 წელს სწავლობდა პლასტიკურ კოსმეტოლოგიას, შემდეგ ჩაირიცხა თბილისის უნივერსიტეტის ჟურნალისტიკის ფაკულტეტზე. 2008 წელს დაამთავრა რუსეთის სახელმწიფო ჰუმანიტარული უნივერსიტეტი.
მუშაობა რადიოში და ტელევიზიაში
1990-იან წლებში თინა მუშაობდა რადიოსადურ „რადიო 105“-სა და საქართველოს ტელევიზიაში (მეორე არხზე). 1995 წელს საცხოვრებლად რუსეთში, მოსკოვში გადავიდა, სადაც დაიწყო მუშაობა სტანისლავ სადალსკისთან ერთად სხვადასხვა რადიოსადგურებსა და ტელევიზიებში: „М радио“, „РДВ“, „Радио Рокс“, „Серебрянный дождь“, „Муз ТВ“ და სხვა.
საქართველო-ჩრდილოეთ მაკედონიის ურთიერთობები
საქართველო-ჩრდილოეთ მაკედონიის ურთიერთობები  — დიპლომატიური ურთიერთობები ჩრდილოეთ მაკედონიის რესპუბლიკასა და საქართველოს შორის დამყარდა 2019 წლის 16 თებერვალს, მიუნჰენის უსაფრთხოების კონფერენციის ფარგლებში, ორი ქვეყნის საგარეო უწყებების ხელმძღვანელთა მიერ „დიპლომატიური ურთიერთობების დამყარების შესახებ“ ოქმის ხელმოწერის შედეგად.
თინა კანდელაკი
მუშაობა რადიოში და ტელევიზიაში
2002 წლის სექტემბრიდან მიჰყავს პროგრამა „დეტალები“ СТС-ზე, სადაც იღებდა ინტერვიუებს შოუ-ბიზნესის წარმომადგენლებთან. 2006-2007 წლებში ტელეგადაცემების „Разворот“ და „Особое Мнение“ წამყვანი რადიო „Эхо Москвы“-ზე. 2008 წლიდან მიჰყავდა ტელეპროგრამა „არარეალური პოლიტიკა“, რომელიც 2011 წელს დაიხურა. 2009 წელს წამყვანის სახით მონაწილეობა მიიღო ტელეპროექტ „ორ ვარსკვლავში“. ამავე წელს თინა პროდიუსერი და წამყვანი იყო ისეთი გადაცემების, როგორიცაა „ინფორმანია“ ტელეარხ СТС-ზე, ასევე იყო გადაცემა „ფორტ ბოიარდის“ სომხური ვერსიის წამყვანი. 2010 წელს იყო „კვნ“-ის უმაღლესი ლიგის ჟიურის წევრი, გადაცემა „იდეალური მამაკაცის“ წამყვანი. 2012 წელს დაიხურა ტელეგადაცემა „ყველაზე ჭკვიანი“, რომლის წამყვანი თინა წლების განმავლობაში იყო და პროგრამის დაწყებიდან (2003 წლიდან) გადაცემამ სამჯერ აიღო „ТЭФИ“-ის (2004, 2009) პრემია. 2013 წლის ივნისიდან თინა პოლიტიკური შოუს „რკინის ლედების“ თანაწამყვანია.
საქართველო-ჩრდილოეთ მაკედონიის ურთიერთობები
რესურსები ინტერნეტში
კატეგორია:საქართველოს დიპლომატიური ურთიერთობები კატეგორია:ჩრდილოეთ მაკედონიის დიპლომატიური ურთიერთობები
თინა კანდელაკი
ბიზნესი
თინა კანდელაკი კომპანია „აპოსტოლის“ პარტნიორი და თანამფლობელია. 2010 წლიდან ქართული რესტორნების „თინათინის“ ქსელის დამფუძნებელი და მფლობელია. 2012 წლის იანვრიდან ვიოდეობლოგერ დიმა კამიკაძესთან ერთად ეთერში გაუშვა პოლიტიკური თოქ-შოუ „ფრენა კამიკაძესთან“. იმავე წლის მარტში ხელი მოაწერა კონტრაქტს კომპანია Oriflame-თან, რის შედეგადაც ის ამ კომპანიის სახე 2 წლის მანძილზე იყო.
პოლიტიკური შეხედულებები
2007 წლიდან თინა კანდელაკი აკრიტიკებდა საქართველოს პრეზიდენტ (2004-2013) მიხეილ სააკაშვილის პოლიტიკას.
2022 წლის თებერვალში კანდელაკმა მხარი დაუჭირა რუსეთის შეჭრას უკრაინაში.
სქოლიო
კატეგორია:რუსი ჟურნალისტები კატეგორია:ქართველი ჟურნალისტები კატეგორია:დაბადებული 1975 კატეგორია:ქართველი ტელეწამყვანები კატეგორია:რუსი ტელეწამყვანები კატეგორია:რუსი საზოგადო მოღვაწეები კატეგორია:თბილისში დაბადებულები კატეგორია:დაბადებული 10 ნოემბერი
კურპფალცი
მინი|300px|რაინის პფალცგრაფების ნახევრადდანგრეული რეზიდენცია — [[ჰაიდელბერგის ციხესიმაგრე]] პფალცის საკურფიურსტო ან (შემოკლებით) კურპფალცი (Kurpfalz, ძველ წყაროებში „Churpfalz“ ან „Wahlpfalz“) — 1803 წლამდე საღვთო რომის იმპერიის ფარგლებში არსებული ტერიტორიული წარმონაქმნის სახელწოდება, რომლის დედაქალაქიც თავიდან იყო ჰაიდელბერგი, შემდეგ კი — მანჰაიმი. 1214 წლიდან პფალცს მართავდნენ უფროსი ხაზის ვიტელსბახები.
რაინის პფალცსაგრაფო (Pfalzgrafschaft bei Rhein), ასევე რაინის პფალცი (Rheinische Pfalzgrafschaft), წარმოიქმნა რაინ-ლოტარინგიის პფალცსაგრაფოსგან და გვიანი შუა საუკუნეებიდან მდებარეობდა ზემო რაინის რეგიონის შუა ნაწილში. ბოჰემიის სამეფოსთან ერთად რაინის პფალცგრაფი საერო კურფიურსტებს შორის ერთ-ერთი ყველაზე უფროსი იყო.
კურპფალცში შედიოდა თანამედროვე ბადენ-ვიურტემბერგის, რაინლანდ-პფალცის, ჰესენის, ბავარიის (ზემო პფალცი), ზაარლანდის ფედერალური მიწების ტერიტორიები, ასევე ამჟამად საფრანგეთის კუთვნილი ელზასის რეგიონი.
რესურსები ინტერნეტში
კატეგორია:საღვთო რომის იმპერია
ცამეტწლიანი ომი
რესურსები ინტერნეტში
კატეგორია:პოლონეთის ისტორია კატეგორია:XV საუკუნის ომები
Camponotus korthalsiae korthalsiae
Camponotus korthalsiae korthalsiae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
აურორა (სეარა)
აურორა (Aurora) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის სამხრეთ მეზორეგიონს.
რესურსები ინტერნეტში
კატეგორია:სეარის შტატის მუნიციპალიტეტები
გუკოვო
გუკოვო (Гуково) — ქალაქი რუსეთში, როსტოვის ოლქში. დაარსდა 1878 წელს, ქალაქის სტატუსი მიიღო - 1955 წელს. ქალაქის მოსახლეობა 2016 წლის მონაცემებით შეადგენს 65 713 კაცს.
გეოგრაფია
ქალაქი გუკოვო მდებარეობს დონის როსტოვიდან 123 კილომეტრის დაშორებით, უკრაინის საზღვარზე.
ისტორია
ქალაქი გუკოვო დაარსდა პროვალსკის სტეპში 1878 წელს, როგორც რკინიგზის სადგური. შემდეგ ქალაქის განვითარება გამოიწვია მაღალი ხარისხის ანთრაციტის საბადოს მარაგმა. ქვანახშირის მოპოვება ამ ტერიტორიაზე ხდებოდა ოქტომბრის რევოლუციამდე.
ნეგეირა-დე-მუნიისი
ნეგეირა-დე-მუნიისი — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ფონსაგრადის კომარკის შემადგენლობაში. ფართობი — 72,26 კმ². მოსახლეობა — 215 კაცი (2020 წ.).
სქოლიო
კატეგორია:ლუგოს მუნიციპალიტეტები კატეგორია:ლუგოს ქალაქები
გუკოვო
ისტორია
სადგურის დასახლების მოსახლეობა გაიზარდა ახლომდებარე ხუტორების ხარჯზე, საიდანაც გადმოსახლდა მოსახლეობა, რათა მიეღოთ სამსახური შახტებში. ყველაზე დიდი შახტი ეკუთვნოდა აზოვის ქვანახშირის კომპანიას. სამოქალაქო ომის დროს დასახლების სულ ახალი დაწყებული განვითარება შენელდა და აღსდგა 1920-იანი წლების ბოლოს. 1927 წელს დაიწყო უგლეროდის შახტში ნახშირის მოპოვება, 1929 წელს აღსდგა აზოვის კომპანიის ყოფილი შახტი და ეწოდა სახელი „ანთრაციტი“. 30-იან წლებში კიდევ რამდენიმე შახტი აშენდა, რომლებიც გაერთიანდა „გუკოვნახშირის“ ტრესტის ფარგლებში, რომელიც თავს მხრივ ეკუთვნოდა „როსტოვნხშირს“. დასახლებაში ამავდროულად კეთილმოეწყო საცხოვრებელი სახლები, სკოლები, კლუბები, ააშენეს პირველი მექანიზებული პურის ქარხანაც.
ქალაქის ფაშისტური ოკუპაცია გაგრძელდა ნახევარი წელი 1942 წლის ივლისიდან 1943 წლის 14 თებერვლამდე. გუკოვოს ისტორიის ტრაგიკული ფურცელია კოვალევსკის კარიერში ასობით უდანაშაულო ადამიანის მასობრივი დახვრეტის ფაქტი.
1955 წლის 30 ივნისს დასახლება გუკოვო იქცა საოლქო დაქვემდებარების ქალაქად. ამავდროულად შეიქმნა ტრესტი „გუკოვშახტმშენი“, რომელიც დაკავდა როგორც სამრეწველო, ისე საცხოვრებელი სახლების მშენებლობით. ახალგაზრდა ქალაქში ააშენეს კულტურის სახლი, გაიხსნა სამშენებლო ტექნიკუმი, პროფესიული სასწავლებელი. გაიხსნა ახალი შახტები, მათ შორის რეგიონში ყველაზე მსხვილი „ობუხოვსკაია-დასავლეთი“. 1970 წელს ტრესტ „გუკოვონახშირის“ ბაზაზე შეიქმნა დამოუკიდებელი კომბინატი.
2010 წლიდან ქალაქში დაიწყო ქვანახშირის მრეწველობის კრიზისი. 2012 წელს ოთხი შახტი შეიძინა კომპანია „კინგკოულმა“, თუმცა ერთი წლის შემდეგ კომპანიას ფინანსური კრიზისი დაეწყო, დიდი ხნის მანძილზე ვერ უხდიიდა ხელფასს მეშახტეებს (ამ ფაქტზე 2016 წელს აღიძრა სისხლის სამართლის საქმე). გადასახდელი თანხის რაოდენობამ შეადგინა 350 მლნ რუბლი. 2015 წელს რეგიონში დაიწყო მეშახტეების გაფიცვები. 2016 წელს მეშახტეთა წარმომადგენლები გაემგზავრნენ მოსკოვში რათა შეხვედროდნენ სახელმწიფო დუმის წარმომადგენლებს. მეშახტეთა პროტეტი გრძელდება. დავალიანების გადახდა დაიწყო თუმცა ვალი კვლავ რჩება 300 მლნ რუბლი.
სქოლიო
კატეგორია:როსტოვის ოლქის ქალაქები
ბანგლადეშის დროშა
ბანგლადეშის დროშა — ბანგლადეშის რესპუბლიკის ოფიციალური სიმბოლო. ამჟამად არსებული დროშა მიღებულია 1972 წლის 17 იანვარს.
სიმბოლოები
მწვანე ფერი განასახიერებს ისლამს, წითელი წრე ამომავალი მზეა და დამოუკიდებლობის სიმბოლოს წარმოადგენს.
ფაქტები
2013 წლის 16 დეკემბერს ბანგლადეშის ცოცხალი დროშა გინესის მსოფლიო რეკორდების წიგნში შევიდა. დროშის შექმნაში მონაწილეობდა 27 117 ადამიანი.
სქოლიო
კატეგორია:მსოფლიოს ქვეყნების დროშები კატეგორია:ბანგლადეშის ეროვნული სიმბოლოები
Quercus yingjiangensis
Quercus yingjiangensis — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში.
ტერბიუმი
ტერბიუმი (Terbium; ქიმიური სიმბოლო — ) — ელემენტთა პერიოდული სისტემის მეექვსე პერიოდის, ჯგუფგარეშე (ძველი კლასიფიკაციით მესამე ჯგუფის თანაური ქვეჯგუფის, IIIბ) ქიმიური ელემენტი. განეკუთვნება ლანთანოიდების ოჯახს. ატომური ნომერია — 65, ატომური მასა — 158.93, tდნ — 1356 °C, tდუღ — 3123 °C, სიმკვრივე — 8.23 გ/სმ3. რბილი მოვერცხლისფრო იშვიათ მიწათა ლითონი. ბუნებაში ტერბიუმი გვხვდება ერთი მდგრადი იზოტოპის სახით. 1843 წელს აღმოაჩინა კ. მოსანდერმა. დედამიწის ქერქში ტერბიუმის ქერქში მასის მიხედვით 4.3 %. ტერბიუმის ჟანგვის რიცხვია +3. ჰაერზე იჟანგება, ოთახის ტემპერატურაზე რეაგირებს წყალთან, მარილმჟავასთან,, და სხვა. ღებულობენ ფთორიდის ლითონთერმული აღდგენით.
ისტორია
1843 წ. პირველად შვედმა ქიმიკოსმა კ. გ. მოსანდერმა დაშალა Y2O3-ის კონცენტრატი იტრიუმის, ტერბიუმის და ერბიუმის ოქსიდებად. XX საუკუნის დასაწყისში ფრანგმა მეცნიერმა ჟ. ურბენმა პირველად მიიღო სუფთა ტერბიუმი. სუფთა სახით იგი არ იყო გამოყოფილი იონ-გაცვლითი ტექნოლოგიების შემუშავებამდე. როდესაც მონსანდერმა პირველად დაყო ”იტრია” სამ ფრაქციად. "terbia"-ს ფრაქცია იყო ვარდისფერი (ამჟამად, რომელიც ცნობილია როგორც ერბიუმი) და "erbia" იყო ფრაქცია, რომელიც ჩვეულებრივ ხსნარში იყო უფერო, მაგრამ იძლეოდა მოყავისფრო ოქსიდს. მოგვიანებით მკვლევარებს შეექმნათ სიძნელეები მის არმოჩენასთან დაკავშირებით, მაგრამ ვარდისფერი ფრაქციის წარმოქმნას ყოველთვის ჰქონდა ადგილი.
ფიზიკური თვისებები
ტერბიუმი მოვერცხლისფრო-თეთრი იშვიათ მიწა ლითონია, რომელიც ელასტიკური, ჭედადი და რბილია (ადვილად იჭრება დანით). სხვა ლანთანოიდებთან შედარებით ჰაერზე მდგრადია. ტერბიუმი გვხვდება ორი კრისტალური ალოტროპიული სახით, რომლებიც ერთმანეთში გადადის 1289 °C.
ტერბიუმ(III) კათიონს აქვს ბრილიანტისებრი ფლუორესცენცია, კაშკაშა ლიმონისფერ-ყვითელ ფერით, რაც გამოწვეულია მკვეთრი მწვანე ნათების კომბინაციით, სხვა ნარინჯისფერ და წითელ ნათებასთან ერთად.
ტერბიუმი ადვილად იჟანგება და იგი თავისი ელემენტური ფორმით გამოიყენება მხოლოდ კვლევითი მიზნებისათვის. ტერბიუმის ატომები შეიძლება გამოიყოს მათი ფულე-რენის მოლეკულებში ჩანერგვით.
ტერბიუმს გააჩნია მარტივი ფერომაგნიტური რიგი 219K დაბალ ტემპერატურაზე. 219K ტემპერატურაზე ზემოთ იგი გადადის სპირალურ, ანტიფერომაგნიტურ მდგომარეობაში, რომელშიც ყველა ატომური მომენტი პარალელურია ბაზისის სიბრტყის ფენისა. ეს არაჩვეულებრივი ანტიფერომაგნიტიზმი 230K ტემპერატურაზე გარდაიქმნება უწესრიგო პარამაგნიტურ მდგომარეობად.
იზოტოპები
ბუნებაში გავრცელებული ტერბიუმი შედგება ერთი სტაბილური იზოტოპისაგან - 159Tb. დახასიათებულია მისი 33 რადიოიზოტოპი, რომელთაგან ყველაზე მდგრადია 158Tb (ნახევარდაშლის პერიოდია 180 წელი), 157Tb (ნახევარდაშლის პერიოდია 71 წელი) და 169Tb (ნახევარდაშლის პერიოდია 71 დღე). ყველა დანარჩენი რადიოიზოტოპის ნახევარდაშლის პერიოდი 6.907 დღეზე ნაკლებია. ამ ელემენტს აგრეთვე გააჩნია 18 მეტა მდგომარეობა, რომელთაგან ყველაზე სტაბილურია 156მ1Tb (t½ 24.4 სთ), 154მ2Tb (t½ 22.7 სთ) და 154მ1Tb (t½ 9.4 სთ).
ქიმიური თვისებები
ტერბიუმის ყველაზე ჩვეულებრივი სავალენტო მდგომარეობაა +3 დაჟანგულობის რიცხვით, მაგალითად Tb2O2. +4 მდგომარეობა ცნობილია TbO2-სა და TbF4-ში. ტერბიუმი ადვილად იწვის და წარმოქმნის ტერბიუმის (III,IV) ოქსიდების ნარევს.
ხსნარებში ტერბიუმი მხოლოდ სამვალენტიან იონს წარმოქმნის. ტერბიუმი საკმაოდ ელექტროდადებითია, ნელა ურთიერთქმედებს ცივ წყალთან და საკმაოდ სწრაფად შედის რეაქციაში ცხელ წყალთან, ტერბიუმის ჰიდროქსიდის წარმოქმნით.
2 Tb (მყ) + 6 H2O (სითხე) → 2 Tb(OH)2 (ხსნ.) + 3H2 (აირი)
ტერბიუმი ურთიერთქმედებს ყველა ჰალოგენთან:
2 Tb (მყ) + 3 F2 (აირი) → 2 TbF2 (მყ) [თეთრი]
2 Tb (მყ) + 3 Cl2 (აირი) → 2 TbCl2 (მყ) [თეთრი]
ტერბიუმი სწრაფად იხსნება განზავებულ გოგირდმჟავაში და წარმოქმნის მკრთალ ვარდისფერ Tb(III) იონების შემცველ ხსნარს, რომელიც არსებობს [Tb(OH2)9]3+ კომპლექსებში.
2 Tb (მყ) + 3 H2SO4 (სითხე) → 2 Tb+3(სითხე) + 3 SO2−4 (სითხე) + 3 H2 (აირი)
ბუნებაში
ტერბიუმის კლარკი დედამიწის ქერქში არის (ტეილორის მიხედვით) 4,3 გრ/ტ. ელემენტი ტერბიუმი ბუნებაში თავისუფალი სახით არ გვხვდება, მაგრამ მას შეიცავს მრავალი მინერალი, მათ შორის ცერიტი, გადოლინიტი, მონაციტი ((Ce,La,Th,Nd,Y)PO4, რომელიც ტერბიუმს შეიცავს 0.03% ზემოთ), ქსენოთაიმი (YPO4) და ეუქსენიტი ((Y,Ca,Er,La,Ce,U,Th)(Nb,Ta,Ti)2O6, რომელიც შეიცავს 1%-ზე მეტ ტერბიუმს). დედამიწის ქერქში ტერბიუმის გავრცელება შეადგენს 1.2მგ/კგ.
საბადოები
ტერბიუმი შედის ლანთანოიდების შემადგენლობაში, რომლებიც ხშირად გვხვდება აშშ, ყაზახეთში, რუსეთში, უკრაინაში, ავსტრალიაში, ბრაზილიაში, ინდოეთში, სკანდინავიაში.
მიღება
ტერბიუმ-შემცველი მინერალის მცირე ზომის ნატეხები მუშავდება ცხელი კონცენტრირებული გოგირდმჟავათი და წარმოიქმნება იშვიათ მიწა ელემენტების წყალში ხსნადი სულფატები. მჟავა ფილტრატი ნაწილობრივ ნეიტრალიზდება კაუსტიკური სოდით, pH 3-4-მდე. თორიუმი ჰიდროქსიდის სახით გამოილექება ხსნარიდან და მოცილდება მას. ამის შემდეგ ხსნარი მუშავდება ამონიუმის ოქსალატით, რომელსაც იშვიათ მიწათა ელემენტები გადაჰყავს თავის შესაბამის უხსნად ოქსალატებში. ოქსალატები გახურებით გადადის ოქსიდებში, რომლებიც იხსნებიან აზოტმჟავაში, გარდა ძირითადი კომპონენტისა, ეს არის ცერიუმი, რომლის ოქსიდიც არ იხსნება HNO2. ტერბიუმი გამოიყოფა ამონიუმის ნიტრატით კრისტალიზაციით, ორმაგი მარილის სახით.
ღირებულება
99—99,99 %-ის სიწმინდის ლითონური ტერბიუმის ღირებულება მიახლოებით 266 ევრო 10 გრამში.
გამოყენება
ტერბიუმი — მეტად არაჩვეულებრივი ლითონია ლანთანოიდებს შორის და აქვს უნიკალური ფიზიკური მახასიათებლების მთელი სპექტრი, ასევე ეს ეხება მის შენადნობებს და ნაერთებს. ტერბიუმი მონოიზოტოპიური ელემენტია (ტერბიუმ-159).
მანიტური მასალები
ტერბიუმ-კობალტის მონოკრისტალური შენადნობი აბსოლუტურ ნულის ტემპერატურასთან ახლოს წარმოადგენს ყველაზე მძლავრ მყარმაგნიტ მასალას (408 კჯ/მ), რაც 5—7 ჯერ მეღალია, ვიდრე სამარიუმ-კობალტის ან რკინა-ნეოდიუმ-ბორის შენადნობებს.
ფონსაგრადა
ფონსაგრადა (Fonsagrada‎, A Fonsagrada‎) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ფონსაგრადის კომარკის შემადგენლობაში. ფართობი — 434,8 კმ². მოსახლეობა — 3389 კაცი (2020 წ.).
ნუოროს პროვინცია
ნუოროს პროვინცია (Provincia di Nuoro) — პროვინცია იტალიაში, ავტონომიურ კუნძულოვან რეგიონ სარდინიაში. დედაქალაქია ნუორო. შედგება 52 კომუნისაგან.
პროვინციის ფართობი 3 934 კმ²-ია, მოსახლეობა — 161 444 ადამიანი (2009). შეიქმნა 1927 წელს. 2005 წელს, მისი ტერიტორია შემცირდა, რადგან კუნძულზე 4 ახალი პროვინცია შეიქმნა.
ნუოროს ტერიტორიაზე წარმოდგენილია მსოფლიოში ერთ-ერთი ყველაზე უველურესი და ულამაზესი ლანდშაფტი.
ეს პროვინცია ევროპის ერთ-ერთი ყველაზე მეჩხრად დასახლებული არეალია.
სქოლიო
კატეგორია:იტალიის პროვინციები
ტერბიუმი
თერმოელექტრული მასალები
ტერბიუმის ტელურიდი კარგი თერმოელექტრული მასალაა და ტერბიუმზე ფასის დაწევისას შეიძლება მისი ფართოდ გამოყენება თერმოელექტროგენერატორების წარმოებაში (თერმო-ე.მ.ძ. 160—170 მკვ/К).
ლაზერის მასალები
ტერბიუმ გალიუმის ძოწი (ტგძ) გამოიყენება ლაზერულ ტექნიკაში როგორც ოპტიკური იზოლატორი და ფარადეის მბრუნავი.
ლუმინოფორები
ტერბიუმის ვოლფრამატი მუდმივად იწარმოება და გამოიყენება ელექტრონიკაში როგორც ლუმინოფორი. OLED- მოწყობილობებში გამოყენებას ჰპოვებს ტერბიუმის კომპლეხსური ნაერთები (ევროპიუმთან და სამარიუმთან ერთად). ეს დაკავშირებულია კარგ ლუმინესცენტურ მახასიათებლებზე - ლუმინოსცენციის მაღალ ინტენსივობაზე და სპექტრის ხაზების მცირე ნახევარსიფართეზე. ასეთი სუპრამოლეკულარული ფოტოფიზიკური მოწყობილობების მოქმედების პრინციპი (გამსაზღვრულია ჟ.მ. ლენა) დაფუძნებულია ანტენის ეფექტს.
გიგანტური მაგნითოკალორიული ეფექტი
ტერბიუმის და გადოლინიუმის შენადნობები ავლენენ მნიშვნელოვან მახასიათებლებს მაგნიტური მაცივრების კონსტრუირებისათვის.
კატალიზატორები
ტერბიუმის ოქსიდი გამოიყენება როგორც მაღალეფექტური ჟანგვის კატალიზატორი.
ელექტრონიკა
ტერბიუმის ფტორიდი ცერიუმისა და იტრიუმის ფტორიდებთან ერთად გამოიყენება მიკროელექტრონიკაში როგორც სილიციუმის საფარი.
კომპიუტერების წარმოება
ბოლო წლებში კომპიუტერების წარმოებაში განსაკუთრებული მნიშვნელობა შეიძინა ტერბიუმის ფერიტმა.
დიმბოვიცა
დიმბოვიცა (Dâmboviţa) — მდინარე რუმინეთში, მდინარე არჯეშის მარცხენა შენაკადი. სათავე აქვს ფეგერაშის მასივზე, ზღვის დონიდან 2100 მ სიმაღლეზე. სიგრძე 237 კმ, აუზის ფართობი 2837 კმ². აქვს მრავალრიცხოვანი შენაკადები. ქვემო დინებაში მიედინება ქვემო დუნაის ვაკეზე. დამახასიათებელია გაზაფხულის წყალდიდობა და ზაფხულის წყალმცირობა. არის ჰესი. მდინარის ნაპირზე გაშენებულია რუმინეთის დედაქალაქი ბუქარესტი.
რესურსები ინტერნეტში
კატეგორია:რუმინეთის მდინარეები
პადუის პროვინცია
პადუის პროვინცია (Provincia di Padova) — პროვინცია იტალიაში, ვენეტოს რეგიონში. დედაქალაქია პადუა.
პროვინციის ფართობი 2142 კმ²-ია, მოსახლეობა 927 730 (2009). შედგება 104 კომუნისგან.
კომუნები
ცხრილში მოცემულია მოსახლეობის რაოდენობის მხრივ ძირითადი კომუნები:
სქოლიო
კატეგორია:იტალიის პროვინციები
Camponotus korthalsiae concilians
Camponotus korthalsiae concilians — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ღურტა
ღურტა — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, დიოკნისის თემში. მდებარეობს მდინარე აჭარისწყლის ხეობაში. ზღვის დონიდან 1040 მეტრი. ხულოდან 9,5 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 167 ადამიანი.
სქოლიო
კატეგორია:ხულოს მუნიციპალიტეტის სოფლები
ბარუ (სეარა)
2010 წლის მონაცემებით, მოსახლეობა 21 556 ადამიანს შეადგენდა. ფართობი 709.655 კმ²-ია. მოსახლეობის სიმჭიდროვე 30.38 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები